**ГАРЧИГ**

**1.** Аргачлалын тайлбар 2

2. Үндсэн үзүүлэлтүүд 5

3. Үнэ тариф, ханш инфляци 6

4. Бизнес ригестрийн сан 9

5. Мөнгө, зээл, хадгаламж 9

6. Төсвийн орлого, зарлага 10

7. Хүн ам, нийгмийн үзүүлэлтүүд 13

8. Нийгмийн даатгал 16

9.Нөхөн олговор, ажилгүйдлийн даатгал 17

10. Нийгмийн халамжийн үйлчилгээ 17

11. Эрүүл мэнд 17

12. Боловсрол 19

13. Ажилгүйчүүд 23

14. Хүн амын амьжиргааны доод түвшин 25

15. Аж үйлдвэр 26

16. Тээвэр 28

17. Холбоо 28

18. Барилга 28

19. Мал аж ахуй 29

20. Газар тариалан 33

21. Мэргэжлийн хяналт шалгалт 35

22. Гэмт хэрэг 35

23. Гаалийн хорооны мэдээ 36

24. Газрын нэгдмэл сангийн тайлан 37

25. Хог хаягдлын судалгаа 38

26. Ус цаг уур, орчны шинжилгээний мэдээ 38

**Аргачлалын тайлбар**

**Аймгийн нэгдсэн төсөв**

Төсвийн орлого зарлагын тооцоог Олон Улсын Валютын Сангийн стандарт ангиллаар 1995 оны 10-р сараас эхлэн жил бүр гаргаж байна. Аймгийн нэгдсэн төсвийн орлого, зарлага нь улсын төвлөрсөн төсвөөс шууд санхүүждэг төсвийн байгууллагуудын болон орон нутгийн төсвийн орлого, зарлагаас бүрдэнэ.

Аймгийн нэгдсэн төсвийн орлого, зарлагын мэдээг Санхүү, төрийн сангийн хэлтсээс сар бүр гаргаж статистикийн хэлтэст ирүүлдэг.

Орон нутгийн төсөв нь татварын орлого, татварын бус орлогоос бүрдэнэ. Татварын орлогын төлөвлөгөөний биелэлтийг сумдаар, татварын орлогын төрлүүдээр харууллаа. Төвлөрсөн төсвийн орлого нь улсын төсвийн санхүүжилт, татварын бус орлогоос бүрдэнэ.

**Үнэ, тариф**

1991 оны 9-р сараас эхлэн Олон Улсын Валютын сангийн аргачиллаар хэрэглээний үнийн индексийг тооцож эхэлсэн. Хэрэглээний үнийн индекс гэдэг нь өрх орлогоороо өөрсдийн хэрэгцээнд худалдан авсан, үйлчлүүлсэн хамгийн чухал эн тэргүүний нийтлэг хэрэгцээтэй бараа, үйлчилгээний үнийн өөрчлөлтийг тэдгээрийн хэрэглээний зардалд эзлэх хувиар жигнэсэн дундаж юм. 2010 оноос эхлэн хэрэглээний сагсны нэр төрлийг 214 болгон өөрчилж, 2010 оны хэрэглээний жинг ашиглан 2010 оны 12-р сарын үнээр суурилан ХҮИ-г шинэчлэн тооцож байна.

**Ханш, инфляци**

Эдийн засгийн онолд ханшийг үнийн хэмжигдэхүүний нэг хэлбэр гэж үздэг. Гадаадын тодорхой ямар нэгэн валютын нэг нэгжийг худалдан авахад Монголын хэдэн төгрөг шаардлагатайг харуулсан ердийн л нэг үнэ юм.Нээлттэй эдийн засгийн хувьд үндэсний валютын ханш ялимгүй сулрахад л импортлогчид ихээхэн сандралд орж, харин экспортлогчдын олж ирсэн гадаад валютын нэг нэгжид ногдох дотоод валютын хэмжээ нэмэгдэн экспортлогчид урамших жишээтэй. Гадаад худалдаа эрхлэгчид нэг ам.доллар чухам хичнээн төгрөг байх нь хэрэгтэйгээс гадна энэ ханш маргааш, нөгөөдөр, ирээдүйд ямар байхыг мэдэх нь чухал байдаг. 1990-ээд оноос эхлэн Төв банкууд мөнгөний бодлого явуулах хэв загвараа өөрчилж, үнийн тогтвортой байдлыг гол зорилгоо болгон инфляцыг тодорхой түвшинд барихаа олон нийтэд зарладаг болсон. Инфляцыг тооцохдоо ҮСХ-оос зарласан хэрэглээний үнийн индекс болон нийт мөнгөний өсөлт, бодит орлогын өсөлт, бэлэн мөнгө гар дээрээ барихийн алдагдсан боломжийн өртөг зэрэг үзүүлэлтүүдийг ашиглан Монгол банкнаас сар бүр тооцож нийтэд зарладаг.Энэхүү танилцуулгад Монгол банкнаас нийтэд зарласан инфляцын түвшинг өмнөх сар болон сүүлийн 12 сарын өөрчлөлтөөр харууллаа.

**Мөнгө, зээл, хадгаламж, үнэт цаасны зах зээл**

Гүйлгээнд байгаа бэлэн мөнгөнд банкнаас гадуурх мөнгө, банкны касс дахь бэлэн мөнгийг оруулна. Мөнгө М1-д харилцах дансан дахь мөнгө, иргэдийн хугацаагүй хадгаламж, банкны гадуурх бэлэн мөнгийг хамруулна. Мөнгө М2 бол мөнгө М1 болон бараг мөнгөний нийлбэр юм. Бараг мөнгөнд иргэд, байгууллагуудын хугацаатай хадгаламжууд, гадаад валютын хадгаламжыг хамруулна.

**Аж үйлдвэр**

Аж ахуйн нэгжүүдийг эдийн засгийн үйл ажиллагаагаар ангилахдаа НҮБ-ын эдийн засгийн үйл ажиллагааны Олон улсын стандарт ангиллыг мөрдөж байна.Аж үйлдвэрийн борлуулсан бүтээгдэхүүн нь аж ахуйн нэгж байгууллагын тайлангийн хугацаанд худалдсан буюу гадагш гүйцэтгэсэн ажил үйлчилгээний хэмжээ юм. Аж үйлдвэрийн нийт бүтээгдэхүүний өсөлтийг тооцохдоо гол нэр төрлийн бүтээгдэхүүнийг 2000 оны зэрэгцүүлэх үнээр үнэлж тодорхойлсон болно.Гол нэр төрлийн бүтээгдэхүүн нь тухайн бүтээгдэхүүний үйлдвэрлэлийн биет хэмжээг харуулна.

**Хөдөлмөр**

Ажиллагсдын тоо нь сарын эцэст бэлэн байгаа тухайн салбарын ажиллагсдын тоо юм. Ажилгүйчүүдийн тоонд олон улсын стандарт ангиллын дагуу Монгол улсын хуулиар зөвшөөрөгдсөн хөдөлмөрлөх насны, хөдөлмөр эрхлэх чадвартай, цалин хөлстэй ажил болон хувиараа хөдөлмөр эрхэлдэггүй, тухайн үед ажиллахад бэлэн, цалин хөлстэй ажил идэвхитэй эрж, хайж байгаа хөдөлмөр эрхлэлтийн албанд бүртгүүлсэн хүмүүс орсон. **Эрүүл мэнд**

Эрүүл мэндийн зарим үзүүлэлтүүдийг аймгийн эрүүл мэндийн газраас сар бүр гаргаж ирүүлдэг. Эрүүл мэндийн үзүүлэлтүүдийг оны эхэнд байсан суурин хүн амын тоонд харьцуулан промилиэр буюу 1000 хүн амд ногдох хэмжээгээр гаргаж өмнөх оны түвшинтэй харьцуулан өсөлт, бууралтыг харууллаа. Зарим үзүүлэлтийг дицомилиэр буюу 10000 хүнд ногдох үзүүлэлтээр гаргадаг. Нялхсын нас баралт (нэг хүртэл насны 1000 хүүхдэд ногдох)-ыг 1 хүртэлх насандаа нас барсан хүүхдийн тоог дээрх хугацаанд амьд төрсөн хүүхдийн тоонд харьцуулж тодорхойлдог.

**Боловсрол**

Бүх шатны боловсролын сургалтын байгууллагад суралцагсад, төгсөгчид, элсэгчид, багш нарын тоог сургууль, анги, хүйс, хичээлийн жилээр гаргав. БСШУЯ-наас гаргаж ҮСГ-т ирүүлдэг бүх шатны боловсролын байгууллагуудын мэдээ, тайланг авч танилцуулгад тусгаж байна.Боловсролын олон улсын стандарт ангилал нь 1997 онд шинэчлэн мөрдөгдөж эхэлсэн бөгөөд уг ангиллаар боловсролын түвшинг 0-6 түвшинд ангилж байна.

**Өрхийн нийгэм эдийн засгийн түүвэр судалгаа**

Үндэсний статистикийн газар 1966 оноос эхлэн өрхийн орлого, зарлагын судалгааг явуулсан билээ. Үндэсний Статистикийн хорооноос 2007 оны 07 дугаар сараас эхлэн Өрхийн орлого, зарлагын судалгаа, Амьжиргааны түвшний судалгааг нэгтгэн Өрхийн нийгэм эдийн засгийн судалгаа болгон шинэчлэн явуулж байна.2008 оны байдлаар Монгол улсын нийт өрхийг төлөөлөх 11232 өрх, Дархан-Уул аймагт 336 өрхийг түүвэрлэн хамруулж , тэднээс өрхийн гишүүдийн нас, хүйс, боловсрол,эрүүл мэнд, ажил эрхлэлтийн байдал, өрхийн орлого, зарлага хэрэглээний хэмжээ, сууцны нөхцлийн талаарх үзүүлэлтүүдийг сар бүр цуглуулан судалж байна. Судалгааны түүвэрлэлтийн үндсэн нэгж нь өрх байна. Нэг сууцанд амьдарч, орлогоо нэгтгэн хамтарч болон бие даан хооллож, хувцаслаж байгаа нэг болон хэсэг хүмүүсийг өрх гэнэ. Хүн амын хүнсний бүтээгдэхүүний хэрэглээг тооцохдоо худалдаж авсан, өөрийн аж ахуйгаас, бусдаас үнэгүй авсан болон өрхийн хүрээнээс гадуур хэрэглэсэн хүнсний бүтээгдэхүүний хэмжээгээр тооцож гаргадаг

**Дотоодын нийт бүтээгдэхүүн**

Дотоодын нийт бүтээгдэхүүн нь эдийн засгийн хөгжлийн болон хүн амын амьжиргааны түвшинг илэрхийлэх гол үзүүлэлт юм. ДНБ нь эдийн засгийн тодорхой нутаг дэвсгэрийн хүрээнд тодорхой хугацаанд шинээр бий болсон нэмэгдэл өртөг буюу эцсийн бүтээгдэхүүний нийт хэмжээ юм. Нэмэгдэл өртөг гэдэг ухагдахуун нь хуучин бидний хэрэглэж заншсан цэвэр бүтээгдэхүүн гэдэг ойлголттой, ДНБ гэдэг нь үндэсний орлого гэдэг ойлголттой төстэй боловч зарим зүйлээр ялгаатай байдаг. Үнэн хэрэг дээрээ хүний хараа хяналтын дор явагдан орлого олж байгаа бүх төрлийн үйл ажиллагааг эдийн засгийн үйл ажиллагаа гэж үзэн ДНБ-ний үйлдвэрлэлд хамруулж байна. Иймээс бүх төрлийн үйлчилгээг үйлдвэрлэл гэж үздэг. Харин хүн өөрөө өөртөө болон гэр бүлийнхэндээ үзүүлсэн үйлчилгээ болох унтаж амрах, гэр орноо цэвэрлэх, юм угаах, хоол ундаа бэлтгэх хүүхэд асрах гэх мэт үйлчилгээг үйлдвэрлэлд хамруулдаггүй. Дотоодын нийт бүтээгдэхүүний тооцоог эдийн засгийн үйл ажиллагааны салбарын (ISIC) олон улсын стандартын ангилал хүрээнд 17 салбар, 99 дэд салбараар, ҮСГ-ын даргын 1998 оны 198 тоот тушаалаар батлагдсан арга зүйн дагуу аймаг, бүс нутгаар тооцдог.

**Бизнес регистрийн сан.**

Бизнес регистрийн мэдээллийн санг 1998 онд явагдсан аж ахуйн нэгж, байгууллагын тооллогын үр дүнд тулгуурлан анх байгуулсан бөгөөд түүнээс хойш орсон өөрчлөлтийг Татварын хэлтсийн бүртгэл болон бусад байгууллагын мэдээллийг үндэслэн улирал тутам шинэчлэн тусгаж ирсэн болно.Хуулийн этгээд гэж Хуулийн этгээдийн улсын бүртгэлийн тухай хуулийн 3-р зүйлийн 1-ийн 1-д заасан зохион байгуулалтын нэгдлийг хэлнэ.

**Аж үйлдвэрийн нийт бүтээгдэхүүн.**

Өмнөх онуудад аж үйлдвэрийн нийт бүтээгдэхүүнийг 1996 оны зэрэгцүүлэх үнээр үнэлж байсан бол 2012 оноос эхлэн 2005 оны үнээр үнэлдэг боллоо.

**НИЙГЭМ ЭДИЙН ЗАСГИЙН ҮНДСЭН ҮЗҮҮЛЭЛТҮҮД**

2014 оны 07 сар



\* Тухайн жилийн дүн

**\***\* 2005 оны зэрэгцүүлэх үнэ

\*\*\* Төвлөрсөн төсвийн зарлага 2013 оноос 5 сайдын багцаар гардаг болсон.

**НЭГ. МАКРО ЭДИЙН ЗАСАГ**

1. **ҮНЭ, ТАРИФ**

2014 оны 7-р сарын 21-ний байдлаар хэрэглээний бараа, үйлчилгээний үнэ, тарифын ерөнхий индекс нь суурь үе болох 2010 оны 12-р сарынхаас 37.6 хувиар, өмнөх оны мөн үеэс 11.4 хувиар, оны эхнээс 5.2 хувиар тус тус өссөн байна.Өмнөх сараас өөрчлөлт ороогүй байна.

Хэрэглээний бараа үйлчилгээний үнэ тарифын ерөнхий, хүнсний барааны индексийн өөрчлөлт сүүлийн 12 сараар, өмнөх сартай харьцуулсан хувиар:

Өмнөх сартай харьцуулахад гурил, гурилан бүтээгдэхүүний дүн өөрчлөлтгүй, төмс, хүнсний ногооны үнэ 0.1 хувиар, жимс жимсгэний үнэ 3.2 хувиар, сүү, сүүн бүтээгдэхүүний үнэ 3.2 хувиар, мах махан бүтээгдэхүүний үнэ 10.1 хувиар тус тус буурсанаас хүнсний барааны үнийн индекс 4.4 хувиар буурсан байна. Ерөнхий индекс 1.5 хувиар буурахад голлон нөлөөлсөн байна.

**Хүнсний барааны үнийн индекс, сүүлийн 6 сараар,**

**өмнөх сартай харьцуулсан хувиар**



Хүнсний гол нэрийн бүтээгдэхүүний үнийн индекс, өмнөх сар=100.

2010 оны 12-р сартай харьцуулахад 2014 оны 7-р сард бараа, үйлчилгээний үнэ тарифын ерөнхий индекс 37.6 хувиар өслөө. Үүний дотор хүнсний барааны үнийн индекс 58.8%, орон сууц түлш цахилгааны үнэ 21.8%, боловсролын үйлчилгээ 49.1 %, гутал хувцас, бөс барааны үнэ 34.1%, гэр ахуйн барааны үнэ 48.8%, эм тариа, эмнэлгийн үйлчилгээ 2.3%, тээвэр үйлчилгээний үнэ 26.8%-иар тус тус өсөж, чөлөөт цаг, соёлын барааны бүлгийн дүн 2.7%-иар, холбооны үйлчилгээний бүлгийн дүн 1.9%- иар тус тус буурсан байна.

*Хэрэглээний бараа, үйлчилгээний үнэ, тарифын индекс, суурь үе болох*

*2010 оны 12 сартай харьцуулснаар, сүүлийн 12 сараар, бүлгийн дүнгээр*



Гурил, гурилан бүтээгдэхүүн, мах, махан бүтээгдэхүүн, дээр нь төв суурин газруудад төмс, хүнсний ногоо монгол өрхийн хамгийн чухал хэрэглээ, дийлэнх өрхүүдийн амьжиргаа нь эдгээр бүтээгдэхүүнээс ихээхэн хамааралтай байдаг.

Үндэсний Статистикийн хороо нь 1991 оноос Олон Улсын Хөдөлмөрийн байгууллагын аргачлалаар хэрэглээний үнийн индексийг тооцож эхэлсэн бөгөөд 1991 оноос хойш сагсны нэр төрөл, хэрэглээний жин, суурь үеийг 5 жил тутамд нийт 4 удаа шинэчилсэн. ҮСХ нь хэрэглээний сагсны нэр төрлийг аймгуудад 214 болгон нэмэгдүүлж, ӨНЭЗС-ны үр дүнгээр хэрэглээний зардлын жинг шинэчлэн, 2012 оны 1 дүгээр сараас эхлэн 2010 оны 12 дугаар сарыг суурь үе болгон хэрэглээний үнийн индексийг тооцон нийтэд мэдээлж байна.

**2 ХАНШ, ИНФЛЯЦ** төгрөгийн ам.доллартай харьцах ханш 2014 оны 8-р сарын 8 ны байдлаар Монгол банк 1878.81 төгрөг, Голомт банк 1874.0 төгрөг, Худалдаа хөгжилийн банк 1868.0 төгрөг, ХААН банк 1871.0 төгрөгөөр тус тус авч байна. Монгол банкны ам.доллартай харьцах ханшийг 2014 оны 7-р сарын 8-нaaс 46.16 төгрөгөөр буюу 2.5 хувиар чангарчээ. 2014 оны 8-р сарын 8-ны өдөр ам. доллар 1878.81, евро 2512.25, Японы иень 18.37, Английн фунт 3163.73, Хятадын юань 305, Өмнөд Солонгосын вон 1.81 , Оросын рубль 51.81, Тайваны доллар 62.38, Энэтхэгийн рупи 30.73 төгрөгийн ханштай байлаа. Нэг ам доллар 1993 оны 396.51 төгрөг, 1996 оны 693.51 төгрөг , 2000 оны 1097,0 төгрөг, 2005 онд 1121,0 төгрөг, 2010 онд 1257.18 төгрөг, 2011 оны эцсийн байдлаар 1412.25 төгрөг, 2013 оны жилийн эцэст 1659.34 болж 2012 оны мөн үеийнхээс 267.24 төгрөг буюу 19.2 хувиар өссөн байна.

8-р сарын 8-ны байдлаар

1. **БИЗНЕС РЕГИСТРИЙН САН**

2013 оны 4 -р улирлын байдлаар бизнес регистрийн санд 2772 аж ахуйн нэгж бүртгэлтэй байгаагаас 1669 аж ахуйн нэгж байгууллага буюу 60,2 хувь нь үйл ажиллагаа хэвийн явуулж байна. Үйл ажиллагаа явуулаагүй 1103 аж ахуйн нэгж байгаагийн 45.2 хувь нь ажлаа огт эхлээгүй, 49.1 хувь түр зогссон, 3.6 хувь нь бүр зогссон, 2.1 хувь нь бусад янз бүрийн шалтгаанаар үйл ажиллагаа явуулаагүй байна.

**Бизнес регистрийн санд бүртгэлтэй ААНБ-ын тоо,**

**үйл ажиллагаа эрхлэлтийн байдлаар, сумдаар**



**Үйл ажиллагаа явуулж байгаа ААНБ-ын тоо, сумдаар, эдийн засгийн салбараар**

****

**4.МӨНГӨ, ЗЭЭЛ, ХАДГАЛАМЖ**

Дархан-Уул аймаг дахь монгол банкны салбарын мэдээгээр 2014 оны эхний 7-р сард аж ахуйн нэгж байгууллага, иргэдэд олгосон зээлийн өрийн үлдэгдэл 249.0 тэр бум төгрөг, үүнээс чанаргүй зээлийн өрийн үлдэгдэл 3.5 тэр бум төгрөгт хүрчээ.

2014 оны 7-р сарын эцэст иргэдийн хувийн хадгаламж 87.5 тэр бум төгрөгт хүрч өмнөх оны мөн үеэс 8.1 тэр бум төгрөгөөр өссөн байна.

**Банкны кассын орлого, зарлага, зээл, хадгаламжийн мэдээ, сараар**



**5. ТӨсвийн орлогын тӨлӨвлӨгӨӨний биелэлт**

Санхүү төрийн сангийн хэлтсийн мэдээгээр 2014 оны эхний 7-р сарын мэдээгээр улс, орон нутгийн төсвийн орлогын төлөвлөгөө 4.0 хувиар буюу 579.9 сая төгрөгөөр тасарч, Үүнд орон нутгийн төсвийн орлогын төлөвлөгөө 3.0 хувиар буюу 333.6 сая төгрөгөөр, төвлөрсөн төсвийн орлогын төлөвлөгөө 7.9 xувиар буюу 246.3 сая төгрөгөөр тус тус тасарсан байна.

Аж ахуйн нэгж, байгууллагын орлогын албан татварын төлөвлөгөө 8.5 хувиар тасарч , өмчийн татварын төлөвлөгөө 67.3 дахин , ашигт малтмалын татварын төлөвлөгөө 27.6 хувиар тус тус давж биелсэн байна.

Аймгийн нэгдсэн төсвийн орлогын төлөвлөгөөг Татварын хэлтэс 4.9 хувиар буюу 645.1 сая төгрөгөөр тасарсан байна. Хонгор сум 10.2 хувиар буюу 7.4 сая төгрөгөөр тасарч, Дархан сум 4.3 хувиар буюу 38.1 сая төгрөгөөр , Шарын гол сум 6.1 хувь буюу 7.8 сая төгрөгөөр, Орхон сум 52.1 хувиар буюу 26.6 сая төгрөгөөр тус тус давж биелсэн байна.

**Төсвийн орлогын төлөвлөгөөний биелэлт, сумдаар мянган төг-өөр**

****

**Төсвийн орлогын төлөвлөгөөний биелэлт, орлогын төрлөөр, мянган төг-өөр**



**6. ТӨСВИЙН байгууллагуудын зарлага**

Яам, агентлагуудаар дамжин төвлөрсөн төсвөөс шууд санхүүждэг төсвийн байгууллагуудад 2014 оны эхний 6 сарын байдлаар төсвийн урсгал санхүүжилтээр 26890.0 сая, үндсэн, туслах үйл ажиллагааны болон бусад орлогоос 2141.8 сая, нийтдээ 29031.8сая төгрөгийн санхүүжилт хийгдлээ.

**Төсвийн байгууллагуудын санхүүжилт, мян.төг-өөр**



Төсвийн нийт санхүүжилтийн 47.5 хувийг Боловсрол, шинжлэх ухааны сайдын багцын үйлчилгээ, 3.6 хувийг Соёл, спорт, аялал жуулчлалын сайд, 0.5 хувийг Барилга, хот байгуулалтын сайд, 0.4 хувийг Хүн амын хөгжил, нийгмийн хамгаалалын сайд, 4.8 хувийг Эрүүл мэндийн сайд, 43.8 хувийг Аймгийн засаг даргын үйл ажиллагаанд зарцуулсан байна.

Төсвийн байгууллагуудын нийт зарлагын 66.7 хувийг цалин хөлс, нийгмийн даатгалын шимтгэл 7.2 хувийг, бараа үйлчилгээний бусад зардал 26.1 хувийг эзэлж байна. Төсвийн байгууллагуудын бараа үйлчилгээний бусад зардлын 1.1 хувийг бичиг хэргийн зардал, 26.3 хувийг гэрэл түлш халаалтын зардал, 2.3 хувийг тээврийн зардал, 4.6 хувийг цэвэр бохир ус, 16.6 хувийг хоол, эмний зардал, 1.1 хувийг шуудан холбоо, 12.1 хувийг БГАжил үйлчилгээ, 35.8 хувийг түрээсийн болон бусад зардал эзэлж байна.

2014 оны эхний 7 сарын аймгийн нийт төсвийн байгууллагууд 31953.0 мянган төгрөгийн авлагатай, 250410.5 мянган төгрөгийн өглөгтэй байгаагийн дотор цалин ндш -д 48626.0 мянган төгрөг, гэрэл, түлш халаалтанд 108315.2 мянган төгрөг, тээвэр, шуудан холбоонд 11674.9 мянган төгрөг, хоол, эмний зардалд 59970.0 мянган төгрөг бусад зардалд 14029.8 мянган төгрөгийн өртэй байна.

Нийт өглөгийн 19.4 хувийг цалин, нийгмийн даатгалын шимтгэлийн өглөг, 43.3 хувийг гэрэл, түлш халаалт, 23.9 хувийг хоол, эм, 5.6 хувийг бусад зардлын өглөг тус тус эзэлж байна.

**Төсвийн байгууллагуудын зарлага, мянган төгрөгөөр**



**Төсвийн өглөг, авлага**



**ХОЁР. ХҮН АМ, 0.5НИЙГМИЙН БАЙДАЛ**

**2.1 Хүн ам**

2013 оны суурин хүн амын мэдээнд гадаадад ажиллаж амьдарч, сурч байгаа иргэдийн тоог оруулаагүй болно.



Өрхийн тоо



ХҮН АМЫН ЕРДИЙН БА ШИЛЖИХ ХӨДӨЛГӨӨН, 2014 оны 07 сар



СУУРИН ХҮН АМЫН ТОО, НАСНЫ БҮЛЭГ, ХҮЙСЭЭР



шилжих хӨдӨлгӨӨн бҮс нутгААр 2013 оны дҮн



НИЙГМИЙН ЗАРИМ ҮЗҮҮЛЭЛТҮҮД, 2013 ОН



2013 оны эцсийн байдлаар нийт хүн амын 66.1 хувийг хөдөлмөрийн насны хүн ам, 16 хүртэл насны хүүхэд 27.5 хувийг, 60 -аас дээш насны өндөр настан 6.4 хувийг эзлэж байна.

**2.2 НИЙГМИЙН ДААТГАЛ**

Аймгийн нийгмийн даатгалын хэлтсийн2014 оны эхний 07-р сарын мэдээгээр нийгмийн даатгалын санд 27916.1 сая төгрөгийн сан бүрдүүлж, 11541 хүнд 21162.2 сая төгрөгийн тэтгэвэр, 5070 хүнд 1393.7 сая төгрөгийн тэтгэмж, 1911 хүний үйлдвэрлэлийн осол мэргэжлээс шалтгаалах өвчний даатгалд 2281.1 сая төгрөг олгожээ.

**Нийгмийн даатгалын сан, мянган төгрөгөөр**



**2.3 НӨхӨн олговор, ажилгҮйдлийн даатгалын сан.**

2014 оны эхний 07-р сарын байдлаар 864 хүнд 329596.1 мянган төгрөгийн ажилгүйдлийн тэтгэмж олголоо.



**2.4 НиЙгмийн халамжийн сан.**

2014 оны эхний 7-р сарын байдлаар нийгмийн халамжийн санд 4661.8 сая төгрөгийн сан бүрдүүлж 2045 хүнд 600.1 сая төгрөгийн тэтгэмж, 2045 хүнд 1465.8 сая төгрөгийн халамжийн тэтгэвэр олгожээ.

Нийгмийн халамжийн сан, мянган төг-өөр



**2.5 ЭРҮҮЛ МЭНД**

Аймгийн Эрүүл мэндийн газрын 2014 оны эхний 07-р сарын мэдээг өнгөрсөн оны мөн үетэй харьцуулахад , эмчлэгдсэн өвчтөний тоо 13.7 хувиар , амьд төрсөн хүүхэд 6.6 хувиар , гэрийн нас баралт 7.3 хувиар тус тус өсcөн байна. Мөн өнгөрсөн оны энэ үеэс тэмбүү өвчнөөр өвчлөгсөд буурч, боом, улаанууд, улаан бурхан эдгээр өвчнүүд гараагүй байна. Нийт халдварт өвчлөлийн 29.8 хувийг бэлгийн замын халдварт өвчин, 25.3 хувийг шинэ сүрьеэ эзэлж байна. Өнгөрсөн оны мөн үед 559 хүн халдварт өвчнөөр өвчилж байсан бол энэ оны 7-р сарын өссөн дүнгээр 537 болж 22 тохиолдлоор буюу 3.9 хувиар буурсан байна.

**Эрүүл мэндийн үзүүлэлтүүд**

****

**Халдварт өвчин гаралт**



* 1. **БОЛОВСРОЛ**

**Сургуулийн өмнөх боловсрол**

2013-2014 оны хичээлийн жилд сургуулийн өмнөх боловсролын 36 цэцэрлэгийн 200 бүлэгт 728 багш, ажиллагсад ажиллаж, яслийн 10 бүлэгт 209 хүүхэд, цэцэрлэгийн 195 бүлэгт 5970 хүүхэд суралцаж байгаагаас шинээр элссэн 2356 хүүхэд байна.

**Бүлгийн үзүүлэлт**

**Сургуулийн өмнөх боловсролын үзүүлэлтүүд**

****

**Цэцэрлэгийн судалга******

**Ерөнхий боловсролын сургууль**

2013-2014 оны хичээлийн жилд ерөнхий боловсролын 26, лицей 2 сургуулийн, бага ангийн 294 бүлэгт 8338, суурь боловсрол 207 бүлэгт 5773, бүрэн дунд 142 бүлэгт 3601 хүүхэд, нийт 643 бүлэгт 17712 хүүхэд суралцаж байгаагийн 8977 нь буюу 50.7 хувь нь эмэгтэй хүүхэд байна. 2013-2014 оны хичээлийн жилд 1-р ангид 2029, 2-5-р ангид 6309, 6-9-р ангид 5773, 10-12-р ангид 3601 хүүхэд суралцаж байна.

2013-2014 оны хичээлийн жилд хөгжлийн бэрхшээлтэй 268, бүтэн өнчин 90 хүүхэд суралцаж, 555 хүүхэд дотуур байранд амьдарч байна.

Энэ хичээлийн жилд малчдын 282 хүүхэд дотуур байранд амьдарч байна. 2013-2014 оны хичээлийн жилд сургуульд сурдаггүй 31 хүүхэд байгаагийн 15 нь огт сургуульд ороогүй, 16 нь сургууль завсардсан хүүхэд байна.

**Суралцагчдын тоо , сургуулиар**

**2012-2013 оны хичээлийн жилтэй харьцуулахад 2013-2014 оны хичээлийн жилд** ЕБС-д суралцагсадын тоо 226 хүүхдээр буюу 1.3 хувиар буурлаа.

****

**ЕБС-ын багш, ажилчдын тоо, сургуулиудаар**



**Суралцагсадын насны бүтэц, сурагчдын тоогоор**



**2.7 Дээд боловсрол.**

**2012-2013** оны хичээлийн жилд аймгийн дээд сургууль, коллеж, мэргэжлийн сургалт үйлдвэрлэлийн төвүүдэд 10341 оюутан суралцаж байсан бол **2013-2014** оны хичээлийн жилд 8860 оюутан суралцаж байгаагийн 2740 оюутан шинээр элсэж, 2896 оюутан төгсөх ангид суралцаж байна. Өмнөх жилтэй харьцуулахад нийт суралцагсдын тоо 1481 шинээр элсэгчдийн тоо 288 хүнээр тус тус буурсан байна.



Дээд сургууль, коллежид МСҮТ-үүдэд суралцагсадын тоо, сүүлийн таван жилээр

Нийт суралцагсдын 52.9 хувь нь эмэгтэйчүүд байгаагийн дотор дээд сургууль коллежид суралцагсдын 56.1 хувь, мэргэжлийн сургалт үйлдвэрлэлийн төвүүдэд суралцагсдын 38.7 хувь нь эмэгтэйчүүд байна.

**Дээд сургууль, коллеж, МСҮТ-үүдэд ажиллагсад**



**2.8 Хөдөлмөрийн хэлтэс.**

2014 оны 7-р сарын байдлаар аймгийн хөдөлмөрийн хэлтсийн мэдээгээр бүртгэлтэй ажилгүйчүүдийн тоо 1215 болж өмнөх сараас 534 хүнээр буурсан байна. Энэ оны 7 сард Хөдөлмөрийн хэлтэст 115 хүн шинээр бүртгүүлжээ. Тайлант хугацаанд нэмж бүртгүүлсэн ажилгүйчүүдийн 33 нь өөр газраас шилжиж ирсэн, 45 нь сургууль төгссөнөөс, 26 нь бусад шалтгаанаас, 12 нь мэргэжлийн ажил олдоогүйгээс ажилгүй болсон хүмүүс байна. Сарын эцэст байгаа ажилгүйчүүдийн 708 нь буюу 58.3 хувь нь эмэгтэйчүүд, 782 нь буюу 64.4 % нь урьд нь ажил хийж байсан хүмүүс байна. Нийт ажилгүйчүүдийн 788 нь буюу 64.9 хувь нь 16-34 насны залуучууд эзэлж байна.

**ХХ-д бүртгэлтэй ажилгүйчүүд 2014 оны 7-р сар**



**Сарын эцэст байсан ХХ-д бүртгэлтэй ажилгүйчүүд боловсролоор**

****

Сарын эцэст байгаа ажилгүйчүүдийн 413 нь буюу 34 хувь нь дээд, 99 нь буюу 8.1 хувь нь тусгай дунд, 155 нь буюу 12.8 хувь нь техник мэргэжлийн, 434 нь буюу 35.7 хувь нь бүрэн дунд, 99 нь буюу 8. хувь нь бүрэн бус дунд, 8 нь буюу 0.7 % нь бага, 7 нь буюу 0.6 % нь боловсролгүй хүмүүс байна.

**Сарын эцэст байсан ажилгүйчүүд, сумдаар**



**Сарын эцэст байсан ажилгүйчүүд, боловсролоор**



**Сарын эцэст байгаа ажилгүйчүүд хувиар, боловсролоор**

**Сарын эцэст байгаа ажлын байрны захиалга**

****

**2.9 АМЬЖИРГААНЫ ДООД ТҮВШИН**

Амьжиргааны доод түвшин тогтоох тухай хуулийн заалтын дагуу Үндэсний Статистикийн хорооны даргын 2014 оны 04 -р сарын 11 -ний өдрийн A43 тоот тушаалаар хүн амын амьжиргааны доод түвшинг шинэчлэн тогтоолоо.

**Хүн амын амьжиргааны доод түвшин, бүс нутгаар, төгрөгөөр**

**ГУРАВ. ҮЙЛДВЭРЛЭЛ, ҮЙЛЧИЛГЭЭ**

**3.1. АЖ ҮЙЛДВЭР**

2014 оны 07-р сарын байдлаар бүтээгдэхүүн үйлдвэрлэлт 102176,9 сая төгрөгийн бүтээгдэхүүн /2005 оны зэрэгцүүлэх үнээр/ үйлдвэрлэсэн нь өнгөрсөн оны мөн үеийнхээс 11770,9 сая төгрөгөөр буюу 13 хувиар өслөө. Аж үйлдвэрийн бүтээгдэхүүний үйлдвэрлэлийг салбараар өнгөрсөн оны мөн үетэй харьцуулбал дулаан цахилгааны үйлдвэрлэл 320,3 сая төгрөгөөр буюу 4,8 хувь, төмөрлөгийн үйлдвэрлэл 588,6 сая төгрөгөөр буюу 2,4 хувь, бусад ашигт малтмал олборлолт 8428,7 сая төгрөгөөр буюу 22,3 хувь, нүүрс олборлолт 127,0 сая төгрөгөөр буюу 3,4 хувь, химийн бүтээгдэхүүн 76,3 сая төгрөгөөр буюу 59,8 хувь, хүнс ундаа үйлдвэрлэлт 806,2 сая төгрөгөөр буюу 7,7 хувь, хувцас үйлдвэрлэлт 1962,2 сая төгрөгөөр буюу 49,6 хувиар тус тус өсч, мөн усан хангамж 46 сая төгрөгөөр буюу 8,6 хувь, хэвлэл нийтлэлийн бүтээгдэхүүн 7,9 сая төгрөгөөр буюу 18,2 хувь, мод, модон бүтээгдэхүүн 7,6 сая төгрөгөөр буюу 79,8 хувь, төмөрлөг бус эрдэс бодисоор хийсэн бүтээгдэхүүн 477,0 сая төгрөгөөр буюу 32,8 хувиар буурлаа. Нийт бүтээгдэхүүний үйлдвэрлэлд 7,3 хувийг усан хангамж, дулаан, цахилгааны үйлдвэрлэл, 49,1 хувийг уул уурхай, 43,6 хувийг боловсруулах үйлдвэрлэл тус тус эзэлж байна. Нэр төрлөөр нь авч үзвэл дулаан, цахилгаан, нүүрс, гурил, хиам, монгол дээл, гутал, эсгий, хөх шир адууны, хуванцар бүтээгдэхүүн, вакум цонх, хаалга, элс хайрга, хөнгөн бетон, цувимал, бэлдэц, хүдэр, хүдрийн баяжмалын үйлдвэрлэл өсч, нэхий дээл, ажлын хувцас, цэвэр ус, хэвлэл нийтлэл, талх, нарийн боов, сүү, сүүн бүтээгдэхүүн, өлөн гэдэс, ургамлын тос, эсгий шахай, хүүхдийн дээл, савхин дээл үйлдвэрлэл буурлаа. Аж үйлдвэрийн бүтээгдэхүүний үйлдвэрлэлтийн сумаар нь авч үзвэл Дархан сум 90996,0 сая төгрөгөөр буюу 89,1 хувь, Хонгор сум 235,5 сая төгрөгөөр буюу 0,2 хувь, Орхон сум 120.8 сая 0.2 хувь, Шарын гол 10816,5 сая төгрөгөөр буюу 10,6 хувиар тус тус эзэлж байна.

**Аж үйлдвэрийн бүтээгдэхүүний үйлдвэрлэл,**

**2005 оны зэрэгцүүлэх үнээр, мян-төг**

****

**Гол нэр төрлийн бүтээгдэхүүний үйлдвэрлэлт**

****

**Аж үйлдвэрийн бүтээгдэхүүний борлуулалт, оны үнээр, / мян,төг/**



2014 оны 07-р сарын байдлаар аж үйлдвэрийн бүтээгдэхүүний борлуулалт /оны үнээр / 105189,5 сая төгрөгт хүрч өнгөрсөн оноос 9,7 хувь буюу 9344,0 сая төгрөгөөр өсч, төмөрлөгийн үйлдвэр, дулаан цахилгаан, усан хангамж, хүнс ундааны, мод, модон бүтээгдэхүүн, химийн бүтээгдэхүүний борлуулалт өсч, мөн төмөрлөг бус эрдэс бодисоор хийсэн бүтээгдэхүүн , нүүрс, хувцас борлуулалт, бусад ашигт малтмал олборлолт, хэвлэл нийтлэлийн бүтээгдэхүүний буурсан байна.

**3.2. Тээвэр**

2014 оны эхний 07-р сарын байдлаар тээврийн салбар 4072.8 мянган зорчигч тээвэрлэж 3777.9 сая төгрөгийн орлоготой ажиллалаа.



**3.3.ХОЛбоо**

2014 оны эхний 07-р сард холбооны салбар 420.7 сая төгрөгийн орлоготой ажилласан нь өнгөрсөн оны мөн үеэс 1.4 хувиар буюу 5.8 сая төгрөгөөр буурсан байна

Холбооны салбарын үзүүлэлтүүд



**3.4. БАРИЛГА**

2014 оны эхний хагас жилд манай аймагт 13571.4 сая төгрөгийн барилга угсралт, их засварын ажил хийгдсэний 92.3 хувь буюу 12525.5 сая төгрөгийг барилга угсралтын ажил эзэлж байна. (Тайлбар: өмнөх онуудад Дархан-Уул аймагт бүртгэлтэй барилгын салбарын ААН-үүдийн гүйцэтгэсэн ажил мэдээлэгдсэн болно).



**3.5. Мал аж ахуй**

2013 оны мал тооллогын дүнгээр 279053 толгой мал тоологдсон нь өнгөрсөн оны мөн үетэй харьцуулбал 10684 толгой, малаар буюу 4 хувиар өслөө. Нийт тоологдсон малын 96.8 хувийг амины мал эзэлж байна. Мал тооллогоор тоологдсон малын тоо сумдаар:

**2013 оны мал тооллогын дүнгээр малын тоо**



**Малтай өрх, малчин өрх, малчдын тоо**



**2013 оны том малын зүй бусын хорогдол, сумдаар**



Малын тоо, мянган толгойгоор

Малтай өрхийн 35.2 хувь нь 10 хүртэл, 36.2 хувь нь 11-100 хүртэл, 27.7 хувь нь 101-1000 хүртэл, 0.9 хувь нь 1000-аас дээш толгой малтай өрх, байхад нийт малын 1.8 хувь нь 10 хүртэл малтай өрхөд, 12.3 хувь нь 11-100 толгой малтай өрхөд, 76.7 хувь нь 101-1000 хүртэл толгой малтай өрхөд ногдож байна. 1000-аас дээш толгой малтай 22 өрхөд 24978 толгой мал ногдож байгаа нь нийт малын 9.3 хувийг эзэлж байна. Аж ахуйн нэгж байгууллагуудад адуу 211, үхэр 384, хонь 7061, ямаа 1379, нийтдээ 9035 толгой мал тоологдлоо.

2013 оны мал тэжээвэр амьтдын тооллогоор 2 ААН, 241 өрхөд 3040 гахай, 4 ААН, 239 өрхөд 29012 шувуу, 1 ААН, 19 өрхөд 317 туулай, 2 ААН, 40 өрхөд 369 бүл зөгий тоологдож, 2013 онд 2152 өрх, 73 аж ахуйн нэгж газар тариалан эрхэлж, 59825 тонн хадлан, 817.7 тонн гар тэжээл, 200.0 тонн ногооны хаягдал, 561.2 тонн үр тарианы хаягдал, 61.8 тонн сүрэл өөрийн хүчээр бэлтгэв. Малчин өрхөөс цахилгааны эх үүсвэртэй 1005, телевизортой 928, автомашинтай 853, мотоциклтой 302, трактортой 293 өрх байна.

**Иргэдийн малын бүлэглэлт, аймгийн дүн, толгойн тоогоор**



**Мал төллөлт, төл бойжилт 2014 он хагас жилээр**



2014 онд аймгийн хэмжээнд нийт 133,8 мянган төллөх хээлтэгчээс 120.4 мянган толгой төллөж (ингэ 33.3%, гүү 86.0%, үнээ 86.1%, эм хонь 95.1%, эм ямаа 95.8%) төллөлт 93.9% , төл бойжилт 99.7% байна.

**Том малын хорогдол толгойн тоогоор 2014 он хагас жилээр**



**Хөдөө аж ахуйн зарим бүтээгдэхүүний зах зээлийн дундаж үнэ,сараар**

|  |  |  |  |  |  |
| --- | --- | --- | --- | --- | --- |
| |  |  |  |  |  | | --- | --- | --- | --- | --- | | **Малын үнэ** |  |  |  |  | |

****

**3.6 Газар тариалан**

2014 онд 18473.7 га-д тариалалт хийснээс ургамалын төрлөөр авч үзвэл: үр тариа үүнээс улаан буудай 10730.3 га, төмс 588.7 га, хүнсний ногоо 1193.9 га, малын тэжээл 319.7 га, рапс 5641.1 га-д тариаллаа. Өмнөх жилтэй харьцуулахад тариалсан талбайг 30.2 га нэмэгдсэн байна.

**Үр тариа**



**Төмс**



**Хүнсний ногоо**



**Бэлтгэсэн өвс, хадлан**



2013 онд: Аймгийн хэмжээгээр үр тариа, хүнсний ногооны тариалалт нэмэгдсэн байна. Тухайлбал: ургацын эцсийн мэдээгээр 1 га-аас үр тариа 11цн, төмс 121.3 цн, хүнсний ногоо 126,2 цн, тэжээлийн ургамал 16 цн, техникийн ургамал 5.7 цн хураан авлаа. Өвс 55.0 мянган тонныг бэлтгэлээ.

**2013 оны байдлаар ургац хураалтын мэдээ**



**2014 оны 7-р сарын байдлаар тариалсан талбай га-аар, сумаар**

****

**Мэргэжлийн хяналт, шалгалт 2014 оны 07-р сар**

****

**бусад. гэмт хэрэг**

2014 оны эхний 7 сарын байдлаар бүртгэгдсэн гэмт хэрэг 533 болж өнгөрсөн оны өдийгөөс 37.7 хувиар өссөн байна. Согтуугаар үйлдсэн гэмт хэрэг 162 удаа гарч 169 хүн оролцож, өнгөрсөн мөн үеэс оролцсон хүний тоо 7.6 хувиар өсч, бүлэг хэрэг 42 удаа гарч 100 хүн оролцож, өнгөрсөн оны мөн үеэс оролцсон хүний тоо 2 хувиар , танхай хэрэг 24 удаа гарч мөн үеэс 14.3 хувиар , насанд хүрээгүй хүүхдийн үйлдсэн гэмт хэрэг 28 гарсан нь өнгөрсөн оны мөн үеэс 15.2 хувиар, гэмт хэрэгт нийт 37 хүн холбогдож өнгөрсөн оны өдийгөөс 9.8 хувиар тус тус буурсан байна. Бүгд 3208 хүн эрүүлжигдсэний 5.1 хувь нь буюу 163 нь эмэгтэйчүүд байна. Эрүүлжигдсэн хүний тоо өнгөрсөн оноос 23 хүн буюу 0.7 өссөн байна. Хулгайн хэрэг 157 удаа гарсан нь өмнөх оноос 58.6 хувиар өссөн байна. Үүнд: Үүнд иргэдийн өмчид халдсан хулгай 117 удаа гарч 62.5 хувиар , малын хулгай 2 дахин тус тус өссөн байна.

/жил бүрийн эхний 7-р сарын байдлаар/

**Гэмт хэрэг, эрүүлжүүлэгдсэн, баривчлагдсан хүний тоо, сумдаар**



2014 оны эхний 7 сарын байдлаар гэмт хэргийн улмаас 11 хүн нас барж , гэмтэж бэртсэн хүний тоо 222 байна.



**Дархан-Уул аймгийн Гаалийн газрын мэдээ, 2014 оны 07-р сард**

А.Импорт



Б.Экспорт



**Газрын нэгдмэл сангийн хэмжээ, бүтцийн 2013 оны тайлан**



**Хог хаягдлын судалгаа**



**Орчны чанарын үзүүлэлт, төлөв байдал 2014 оны 07 сар**

****

**Усны чанарын төлөв байдал**

****

**СТАТИСТИКИЙН ХЭЛТЭС. 2014.08.08**